CELEX: C2006/294/119
Language: da
Date: 2006-12-02 00:00:00
Title: Sag T-275/06: Sag anlagt den 4. oktober 2006 — Omya mod Kommissionen

2.12.2006   
            
            
               DA
            
            
               Den Europæiske Unions Tidende
            
            
               C 294/59
            
         Sag anlagt den 4. oktober 2006 — Omya mod Kommissionen
   (Sag T-275/06)
   (2006/C 294/119)
   Processprog: engelsk
   Parter
   
      Sagsøger: Omya AG (Oftringen, Schweiz) (ved barrister J. Flynn og solicitor C. Ahlborn,)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               […] Omya har derfor nedlagt påstand om, at beslutningen annulleres, og at Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning K(2006) 3163 endelig udg. af 19. juli 2006 i fusionssag COMP/M.3796, hvorved Kommissionen fastslog, at sagsøgerens overtagelse af J.M. Huber Corporations virksomhed med udfældet kalciumkarbonat var forenelig med fællesmarkedet og aftalen om Det Europæiske Økonomiske Samarbejdsområde. Kommissionen pålagde endvidere visse betingelser og forpligtelser, som sagsøgeren skal efterkomme.
   Sagsøgeren har gjort gældende, a) at de konkurrenceproblemer, som Kommissionen har angivet, er ugrundede, og b) at de foranstaltninger, som rent faktisk blev pålagt sagsøgeren under alle omstændigheder er uhensigtsmæssige, ikke er berettigede af de af Kommissionen angivne konkurrenceproblemer og er uegnede til at skabe de af Kommissionen påståede virkninger.
   Sagsøgeren har fremført tre anbringender til støtte for påstanden.
   Sagsøgeren har for det første gjort gældende, at Kommissionen har foretaget et åbenbart urigtigt skøn ved at konkludere, at transaktionen i alvorlig grad hindrer en effektiv konkurrence.
   Sagsøgeren har for andet gjort gældende, at Kommissionen har foretaget et åbenbart urigtigt skøn og tilsidesat proportionalitetsprincippet ved at kræve afhændelsen af Kuusankoski-værket.
   Sagsøgeren har for det tredje gjort gældende, at Kommissionen har tilsidesat væsentlige formforskrifter ved at undlade at foretage en grundig analyse af beviserne i sagsakterne, og ved at undlade at give sagsøgeren adgang til alle relevante dokumenter, og dermed tilsidesat sagsøgerens ret til kontradiktion.